b'\n_START_ARTICLE_\nLa Torre de Pujals dels Cavallers\n_START_SECTION_\nDescripci\xc3\xb3\n_START_PARAGRAPH_\nAl mas Reig de la Torre, tamb\xc3\xa9 de Pujals. Edifici de planta rectangular. Parets portants de ma\xc3\xa7oneria amb carreus a les cantonades i algunes obertures. Destaca del conjunt la torre de planta quadrada i coberta a quatre aig\xc3\xbces, situada a la banda dreta. A l\'acc\xc3\xa9s principal hi ha una porta dovellada, i una finestra g\xc3\xb2tica d\'arc conopial amb arquets i impostes ornades. Els sostres s\xc3\xb3n fets amb cairats de roure.\n_START_SECTION_\nHist\xc3\xb2ria\n_START_PARAGRAPH_\nSembla que la fam\xc3\xadlia noble dels Pujals hauria viscut en aquest edifici. Segons l\'historiador moss\xc3\xa8n Constans, "la Torre" \xc3\xa9s documentada des del segle XI fins al segle XV. L\'actual construcci\xc3\xb3 conserva algunes estructures del segle XV i presenta alguns afegitons i reformes considerables._NEWLINE_Inicialment hauria estat propietat dels Pujals, m\xc3\xa9s tard dels Foix\xc3\xa0 i durant el segle passat de la fam\xc3\xadlia Galibern de Torroella._NEWLINE_A principis del segle XIV hi hagu\xc3\xa9 a Girona un Canonge de la Seu, amb el nom de Dalmai de Pujals, que t\xc3\xa9 el sarc\xc3\xb2fag al claustre de la Catedral. Tamb\xc3\xa9 hi ha un altre anomenat Joan de Pujals._NEWLINE_La masia ha estat recentment restaurada.'